
Vevőként szerződő felek

	Szerződő fél
	Székhelye

	Abony Város Önkormányzata
	2740 Abony, Kossuth tér 1.

	Balatonboglár Város Önkormányzata
	8630 Balatonboglár, Erzsébet utca 11.

	Fonyód Város Önkormányzata
	8640 Fonyód, Fő u. 19.

	Gárdony Város Önkormányzata
	2483 Gárdony, Szabadság u. 20-22.

	Hajdúnánás Városi Önkormányzat
	4080 Hajdúnánás, Köztársaság tér 1.

	Hegyeshalom Nagyközség Önkormányzata
	9222 Hegyeshalom, Fő utca 134.

	Mezőberény Város Önkormányzata
	5650 Mezőberény, Kossuth Lajos tér 1.

	Nagykálló Város Önkormányzata
	4320 Nagykálló, Kállai Kettős tér 1.

	Oroszlány Város Önkormányzata
	2840 Oroszlány, Rákóczi Ferenc út 78.

	Pilis Város Önkormányzata
	2721 Pilis, Kossuth Lajos út 47.

	Ráckeve Város Önkormányzata
	2300 Ráckeve, Szent István tér 4.

	Salgótarján MJV Önkormányzata
	3100 Salgótarján, Múzeum tér 1.

	Sarkad Város Önkormányzata
	5720 Sarkad, Kossuth u. 27.

	Tata Város Önkormányzata
	2890 Tata, Kossuth L. tér 1.

	Tiszakécske Város Önkormányzata
	6060 Tiszakécske, Kőrösi utca 2.

	Törökbálinti Városgondnokság
	2045 Törökbálint, Munkácsy M. u. 79.


A közösen lefolytatott közbeszerzési eljárásban résztvevő intézmények a kereskedelmi szerződést külön-külön kötik meg az alábbiakban szereplő szerződés-tervezet szerint.
Teljes ellátás alapú menetrendadási kötelezettség nélküli,
közvilágítási célú villamos energia kereskedelmi szerződés

(tervezet)
1. Szerződő felek

Egyrészről ……………………… mint villamos energia felhasználó, a továbbiakban: Vevő 


Székhelye:



Adószáma:



Államháztartási azonosító száma vagy Cégjegyzékszáma:



Bankszámlaszáma: 



Képviselője:

másrészről az ………………………………….. mint villamos energia kereskedő, a továbbiakban: Eladó 


Székhelye: 



Cégjegyzékszáma:


Adószáma:



Bankszámlaszáma:


Mérlegköri azonosító kódja:


Képviselője:


Eladó és Vevő a továbbiakban együttesen: Felek között az alulírott helyen és időben az alábbi feltételekkel:
A szerződésben használt fogalmak:

Vevő: villamos energiát saját felhasználás céljára közcélú hálózaton vagy engedélyköteles magánvezetéken keresztül vételező személy;

Eladó: az a szervezet, amely villamos energia és a hozzá tartozó teljesítmény üzletszerű, nem saját felhasználási célra történő vásárlásából és értékesítéséből álló tevékenységet folytat;

Elosztói Engedélyes: aki a villamos energia törvény szerint engedélyköteles tevékenység végzésére a Magyar Energetikai és Közmű-szabályozási Hivatal (a továbbiakban: Hivatal) által kiadott hatályos engedéllyel rendelkezik;

2. Előzmények

Felek tudomásul veszik, hogy a Vevő jelen Szerződés tárgyában a közbeszerzésekről szóló 2011. évi CVIII. törvény rendelkezései alapján közbeszerzési eljárást folytatott le, és jelen Szerződés ezen közbeszerzési eljárás eredményeként jött létre. Ennek megfelelően Felek tudomásul veszik, hogy a közbeszerzési eljárás iratai, különösen az ajánlati felhívás és dokumentáció – annak valamennyi mellékletével együtt –, valamint Eladónak, mint a közbeszerzési eljárás nyertes ajánlattevőjének ajánlata a jelen Szerződés részét képezik. Felek rögzítik, hogy az előzőekben említett dokumentumokat fizikailag ugyan nem csatolják jelen Szerződés törzsszövegéhez, ám azok tartalma mindkét Fél számára ismert. Felek tudomásul veszik azt is, hogy az egyes iratok rendelkezései közötti eltérés esetén jogviszonyukra elsősorban a közbeszerzési eljárás dokumentumaiban foglaltak az irányadóak.
3. A szerződés tárgya, időtartama, a teljesítési időszak
3.1 Jelen Szerződés teljes ellátás alapú, menetrendadási kötelezettség nélküli villamos energia adás-vételi szerződés.
3.2 Felek a jelen szerződést 2016. 01. 01 00:00 CET órától – 2016. 12. 31 24:00 CET óráig tartó határozott időtartamra kötik. 
3.3 Eladó jelen szerződés alapján kötelezettséget vállal Vevő mindenkori igénye szerinti közvilágítási célú villamos energia mennyiség rendelkezésre bocsátására. Eladó ezen kötelezettségének teljesítési helye az átviteli hálózat. Az Eladó által értékesített villamos energiát szerződésszerűen átadottnak kell tekinteni, amennyiben Eladó jelen Szerződés rendelkezései szerint Vevő mindenkori igényének megfelelő mennyiségű közvilágítási célú villamos energiát az átviteli hálózat valamely átadás-átvételi pontján betáplálta. A villamos energia elosztása (eljuttatása) a villamos energia rendszerben a Vevő csatlakozási pontjára a területileg illetékes Elosztói Engedélyes feladata és felelőssége.

3.4 Vevő vállalja, hogy az előző pont szerint átadott villamos energiát átveszi (átadott villamos energia), és annak jelen Szerződés 4. pontja szerinti energiadíját Eladó számára a Szerződés rendelkezései szerint megfizeti.

3.5 Szerződött közvilágítási célú villamos energia mennyiség felhasználási helyenként c. táblázat a szerződés 1. sz. melléklete.

3.6 A Szerződés elválaszthatatlan részét képezi az Eladó Általános Szerződési Feltételei (2. sz. melléklet), amely Felek jogviszonyában jelen Szerződéssel egy időben lép hatályba és azzal együtt szűnik meg, önálló szerződéses léttel nem bír. Felek megállapodnak, hogy amennyiben az Eladó általános szerződési feltételei/üzletszabályzata jelen szerződéssel ellentétben álló rendelkezést tartalmaz, akkor ezen rendelkezések alkalmazása kizárásra kerül a jelen szerződés teljesítése során.
4. Energiadíj

Az energiadíj egységára nettó: ………. HUF/kWh,
azaz ………………………………………… HUF/kWh

mely egységár a szerződés időtartama alatt nem változik.
4.1 A szerződéses ár tartalmazza a villamos energia díját és a kiegyenlítő energia költségét, a határkeresztezési díjat, a mérlegkör tagsági díjat.

4.2 A szerződéses ár nem tartalmazza a rendszerhasználati díjakat, a VET 147. §-ában meghatározott pénzeszközöket, az energia adót, az ÁFÁ-t, a vonatkozó jogszabályok alapján esetlegesen felmerülő egyéb adókat, illetékeket, díjakat, járulékokat és költségeket, valamint a vonatkozó mindenkori hatályos jogszabályokban meghatározott, megújuló energiaforrásból és hulladékból nyert energiával termelt villamos energia termelésének elősegítése érdekében az Átviteli Rendszerirányítótól a Kereskedők által kötelezően megvásárolandó villamos energia (KÁT) mennyiségének és szabályozásának költségét.
5. Az átadott energia mérése és elszámolása
5.1 Az Energia mérését a területileg illetékes Elosztói Engedélyes végzi. 

5.2 Az elszámolás az Elosztói Engedélyes éves leolvasása alapján történik. Felek tudomásul veszik, hogy amennyiben a Vevő felhasználási helyein nincs fogyasztásmérés, abban az esetben a közvilágítás céljára vételezett villamos energia fogyasztásmérés nélküli elszámolását a területileg illetékes Elosztói Engedélyes a fényforrások előtétekkel növelt beépített teljesítményeinek összege és a közvilágítási égésidő szorzataként végzi.

6. A szerződött mennyiség és mennyiségi toleranciasáv
6.1 Eladó jelen Szerződés alapján a szerződéses időszak alatt …………………... kWh közvilágítási célú villamos energia mennyiséget értékesít Vevő részére (szerződött mennyiség).
6.2 Vevő a szerződött mennyiségtől pozitív irányba 50 %-kal pótdíjmentesen eltérhet.

6.3 Amennyiben a fogyasztás mértéke nem éri el a szerződés időtartama alatt az e pontban meghatározott Szerződött mennyiséget, Vevőnek akkor is meg kell fizetnie a Szerződött mennyiségnek megfelelő mennyiségű energia ellenértékét az Eladó által megajánlott energiadíj egységáron, kivéve, ha az alulvételezés oka Vis Major vagy olyan körülmény, amely Eladónak felróható.

6.4 Amennyiben a fogyasztás mértéke meghaladja a szerződés időtartama alatt a Maximális mennyiséget (Szerződött mennyiség + 50%), Vevőnek az Eladó által megajánlott energiadíj egységáron felül plusz 10 % felárat (pótdíj) kell fizetnie, kivéve, ha a felülvételezés oka Vis Major vagy olyan körülmény, amely Eladónak felróható.

6.5 Tekintettel a csoportos közbeszerzési eljárásra a mennyiségi eltérés esetén 6.3 és 6.4 pontok alapján fizetendő pótdíjak megállapítására a jelen pontban írtak szerint kerül sor:

6.5.1 Felek rögzítik, hogy a jelen szerződés 6.1 pontjában meghatározott mennyiség a közbeszerzési eljárásban résztvevő Ajánlatkérők összesített fogyasztásának részét képezi. A közbeszerzési eljárásban versenyeztetett teljes mennyiség: 6.391.710 kWh + 50% villamos energia. 

6.5.2 Ha a Felhasználók bármelyikének alul-, felülvételezésből eredő pótdíjfizetési kötelezettsége keletkezik az egyedi szerződésében rögzített éves mennyiséghez képest, de a Felhasználók együttesen szerződött összes mennyiségét és megengedett mennyiségi eltérését (6.391.710 kWh + 50%) tekintve az alul-, illetve felülvételezés esete nem áll fenn – vagyis a Felhasználók összes fogyasztása eléri az összesített szerződéses mennyiséget (6.391.710 kWh), de nem haladja meg az összesített maximális mennyiséget (6.391.710 +50% kWh) –, akkor Vevő mentesül az alul, illetve felülvételezésből eredő pótdíjfizetési kötelezettség alól.

6.5.3 Amennyiben a Felhasználók által együttesen szerződött összes mennyiséget (6.391.710 kWh +50%) tekintve az alul-, illetve felülvételezés esete fennáll – vagyis a Felhasználók összes fogyasztása nem éri el az összesített szerződéses mennyiséget, vagy meghaladja az összesített maximális mennyiséget –, akkor kizárólag azt a Vevőt terheli jelen szerződés 6.3, illetve 6.4 pontjában szereplő alul-, illetve felülvételezésből eredő pótdíjfizetési kötelezettség, melynek fogyasztása alulvételezés esetén elmaradt a 6.1 pontban meghatározott Szerződött Mennyiségtől, illetve felülvételezés esetén meghaladja a 6.1 pontban meghatározott Maximális Mennyiséget. Az Eladó jogosult a különbözetet kiszámlázni az alul-, illetve felülvételezéssel érintett Felhasználóknak, mégpedig olyan arányban, ahogyan az adott Felhasználó alul-, illetve felülvételezése az összes Felhasználó tényleges (portfólió hatás nélkül számított) alul-, illetve felülvételezéséhez aránylik. Az alul-, illetve felülvételezéssel nem érintett Vevőt a jelen szerződés 6.3, illetve 6.4 pontjában szereplő alul- és felülvételezésből eredő pótdíjfizetési kötelezettség ez esetben nem terheli.

6.6 Eladó vállalja, hogy Vevő igénye esetén Vevő jelen szerződés alapját képező közbeszerzési eljárás megindítását követően, avagy a szerződés hatálya alatt fenntartásába került, vagy létesült új – az 1. számú mellékletben nem szereplő – felhasználási helye(i) villamos energia ellátását is biztosítja az ajánlati felhívásban meghatározott villamosenergia-mennyiség felső határát összességében meg nem haladó mértékig. 
Új felhasználási hely(ek) létesítése esetén Vevő a szükséges adatok megadásával a hatályos jogszabályokban foglalt rendelkezéseknek megfelelően írásban értesíti Eladót a felhasználási hely(ek) mérlegkörbe való beléptetése érdekében.

7. Számlázás és fizetés
7.1 Vevő a szerződés 5. pontja szerint mért mennyiségű villamos energiáért a 4. pont szerinti energiadíjat köteles fizetni az Eladó részére. Vevő előleget nem fizet.

7.2 Az átadott villamos energia ellenértékének megfizetése az Eladó által havonta kiállított számla alapján átutalással történik, figyelemmel a mindenkori hatályos Polgári Törvénykönyv (Ptk.) vonatkozó rendelkezéseiben foglaltakra, illetve az adózás rendjéről szóló 2003. évi XCII. törvény (Art) 36/A §-ra. A számlafizetés határideje a számla kézhezvételétől számított 15. nap. Felek kézhezvételnek tekintik a számla Vevő általi hivatalos érkeztetését, iktatását.
7.3 Eladó az energiaszámlát havonta, felhasználási helyenkénti bontásban állítja ki, számlaösszesítővel ellátva az 1. sz. mellékletben meghatározott Mértékadó Éves Fogyasztás 1/12 része vagy a területileg illetékes Elosztói Engedélyes adatszolgáltatása alapján. A számlák az elszámolási időszak utolsó napját követő 15. napig készülnek el. Az elszámolási időszak megegyezik az Elosztó által meghatározott elszámolási egységgel.

7.4 A számla adattartalmának meg kell felelnie a vonatkozó jogszabályi előírásoknak, valamint a számlán minden esetben a jelen szerződés rögzített egységár szerepelhet. Nem megfelelés esetén a számla visszaküldésre kerül Eladónak. Ezen esetben Vevő nem eshet késedelembe.
Eladónak a számlát a 3. számú mellékletben meghatározottak szerint kell kiállítania (összhangban jelen szerződés 1. sz. mellékletében foglaltakkal).
7.5 Felek rögzítik, hogy a fizetés teljesítésének az Eladó bankszámláján történő jóváírást kell érteni. Minden fél maga viseli a jelen szerződés kapcsán felmerülő összegek kifizetésével vagy fogadásával kapcsolatban az elszámoló vagy számlavezető bankja által kivetett díjakat és költségeket.

7.6 Számla kifogásolása: Vevő a számla ellen Eladónál kifogást emelhet. A kifogás bejelentésének a számla kiegyenlítésére halasztó hatálya van. Eladó a kifogást köteles megvizsgálni és ennek eredményéről Vevőt legkésőbb a kifogás kézhezvételétől számított 8 napon belül értesíteni. Amennyiben bebizonyosodik, hogy a számla alapját képező vételezési adatok nem felelnek meg a valóságnak, vagy a számla egyébként hibás, úgy Eladó új számla kiállítására köteles. Amennyiben az bizonyosodik be, hogy a számla alapját képező vételezési adatok megfelelnek a valóságnak és a számla egyéb hibát sem tartalmaz, úgy Vevő minden késedelmes nap után az adott számla értékét alapul véve a mindenkor hatályos Polgári Törvénykönyv (Ptk.) szerinti késedelmi kamat megfizetésére köteles.
Eladó kötelezettséget vállal, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 56. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek az eladó adóköteles jövedelmének csökkentésére alkalmasak. Eladó kötelezettséget vállal, hogy a szerződés teljesítésének időtartama alatt tulajdonosi szerkezetét a Vevő számára megismerhetővé teszi és a Kbt. 125. § (5) bekezdése szerinti ügyletekről a Vevőt haladéktalanul értesíti.

8. Késedelmes fizetés a Vevő részéről
8.1 Az esedékességi határidőre történő fizetés elmulasztása (késedelmes fizetés) esetén Eladó minden késedelmes napra vonatkozóan a Ptk. rendelkezései szerinti kamatnak megfelelő késedelmi kamatot jogosult Vevő felé kiszámlázni.

8.2 A 15 napon túli késedelmes teljesítés esetén a hatályos jogszabályoknak megfelelően felszólítási folyamat betartása után az Eladó jogosult a villamos energia átviteli hálózatba betáplálásának szüneteltetésére, és kezdeményezheti a felhasználó (Vevő) kikapcsolását az elosztó hálózatból.

9. Eladó kötelezettségei és a szerződést biztosító mellékkötelezettségek
9.1 Eladó szerződésszegésének minősül a nem szerződésszerű teljesítés. Nem szerződésszerű teljesítés esetén Eladó a késedelem minden naptári napja után a Szerződés szerinti mennyiségből az átviteli hálózatba be nem táplált mennyiség nettó díjának 5 %-át fizeti meg Vevő részére. Vevő számviteli bizonylatban értesíti Eladót a fizetendő kötbér összegéről. Felek kijelentik, hogy adott esetben a pénzügyi rendezéskor Vevő csak a kötbérigénye feletti energiadíj megfizetésére köteles.

9.2 Eladót késedelmi kötbérfizetési kötelezettség terheli, amennyiben az átviteli hálózatba történő betáplálást a kezdő időpontban neki felróható okból nem kezdi meg; továbbá hibás teljesítési kötbérfizetési kötelezettség terheli azon időszakra, melyben az energiaszolgáltatás Eladónak felróható okból szünetel, vagy pedig egyéb módon nem felel meg a szerződésben, illetve a jogszabályokban meghatározott követelményeknek. 

9.3 Eladó jelen szerződés teljesítése során vállalja, hogy az illetékes Elosztói Engedélyes felé haladéktalanul továbbítja a Vevő részéről az Elosztóval szemben felmerülő kérdéseket, észrevételeket, esetleges panaszokat, kifogásokat.

10. Adatvédelem

A felek a Szerződéssel kapcsolatos okmányokat és a Szerződéssel kapcsolatosan tudomásukra jutott információkat kizárólag a Szerződés teljesítésére használhatják fel. Felek hozzájárulnak ahhoz, hogy a Szerződéssel kapcsolatosan a másik fél tudomására jutott információkat a másik fél kezelje, feldolgozza és továbbítsa a jelen Szerződésben foglalt kötelezettségei teljesítése, illetve jogai érvényesítése érdekében.
11. A Szerződés módosítása és megszüntetése
11.1 A Szerződés módosítása csak mindkét fél által aláírt írásos dokumentum útján lehetséges a Kbt. 132. § szerint.
11.2 Nem minősül szerződés módosításnak a szerződő felek jelen szerződésben meghatározott és kapcsolattartásra kijelölt adataiban történő változás.11.3 Jelen Szerződés határozott idejű, melyet rendes felmondással megszűntetni nem lehet, ugyanakkor a szerződés a 3. pontban meghatározott időszak (szerződéses időszak) elteltével Felek további nyilatkozatai nélkül is megszűnik. A szerződés megszűnése nem érinti Felek egymással szemben jelen Szerződés alapján fennálló esetleges pénzügyi kötelezettségit.

11.4 A Szerződést bármely fél a másik fél súlyos szerződésszegése esetén jogosult rendkívüli felmondással megszűntetni. Erre vonatkozóan részletes szabályokat az Eladó Üzletszabályza-ta, illetőleg az ÁSZF-je tartalmaz.
12. Felek együttműködése, kapcsolattartása, a szerződés alapján felek nevében eljárni jogosult személyek

12.1 Szerződő Felek megállapodnak, hogy a teljesítéssel kapcsolatban, illetve a teljesítés során felmerülő kérdésekben 4. számú mellékletben meghatározott személyek jogosultak eljárni:

12.2 Az Eladó vállalja munkanapokon 9.00 és 17.00 óra közötti időtartamban a kapcsolattartók elérhetőségét/rendelkezésre állását.

12.3 Az Elosztói Engedélyes(ek) tervszerű megelőző karbantartásainak kapcsán az Eladó a Vevő külön kérésére közreműködik a Vevő és a területileg illetékes Elosztói Engedélyes(ek) közötti tárgyalások során.

12.4 Felek az értesítéseket lehetőleg e-mail-ben (vagy esetleg az internet kapcsolat hibája esetén faxon) juttatják el egymásnak az értesítés szabályai szerint.
13. Irányadó jog, vitás ügyek rendezése 

13.1 A jelen Szerződésre Magyarország joga az irányadó. A szerződésben nem szabályozott kérdésekben a hatályos magyar jogszabályok, így elsősorban a Kbt., a Ptk.,, a VET., a VET Vhr., és a VET végrehajtására kiadott egyéb rendeletek, továbbá az Eladónak a Hivatal által elfogadott Üzletszabályzata, illetőleg az ÁSZF-je az irányadóak. Az Eladó Üzletszabályzata/ÁSZF-je és jelen szerződés közötti eltérés, tartalmi ellentmondás esetén Felek a jelen Szerződésben foglalt szabályokat tekintik irányadónak és alkalmazandónak. 
13.2 Vitás ügyeiket Felek elsősorban személyes egyeztetések útján rendezik. Ennek eredménytelensége esetén Felek a hatáskörrel és illetékességgel rendelkező bírósághoz fordulnak. A pereskedés nyelve a magyar. Amennyiben valamely Fél a másik Fél nem teljesítése esetén a Szerződésben foglalt jogaival nem él, ez nem értelmezhető úgy, hogy a jogosult Fél lemond az ilyen szerződésszegés esetén, illetve bármely más vagy további mulasztás/szerződésszegés esetén a jogai érvényesítéséről.
14. Záró rendelkezések
A jelen Szerződést Felek képviselői, elolvasás és közös értelmezés után, mint akaratukkal mindenben megegyezőt … eredeti példányban jóváhagyólag írják alá.

Kelt: …………………….., 2015. ……………. hó ………. nap. 
	(…………………………….)
Eladó

 
	
	(…………………………….)
Vevő



Mellékletek:
1. sz. melléklet: Szerződött villamos energia mennyiség felhasználási helyenként

2. sz. melléklet: Eladó Általános Szerződéses Feltételei (ÁSZF-je)

3. sz. melléklet: Számlázási adatok

4. sz. melléklet: Kapcsolattartási adatok

5. sz. melléklet: A teljesítésbe bevont alvállalkozók megnevezése (adott esetben)

1.sz. melléklet: Szerződött közvilágítási célú villamos energia mennyiség felhasználási helyenként
(Lsd. Ajánlati dokumentáció 3. sz. melléklete)
2. sz. melléklet: Eladó Általános Szerződéses Feltételei

3.sz. melléklet: Számlázási adatok
	POD azonosító:
	Számlafizető neve:
	Számlázás címe:
	Számlafizető adószáma

	
	
	
	

	
	
	
	

	
	
	
	

	
	
	
	


4.sz. melléklet: Kapcsolattartási adatok
	
	Vevő részéről
	Eladó részéről

	Energiagazdálkodási kérdések
	
	

	név
	
	

	beosztás
	
	

	e-mail
	
	

	telefon
	
	

	fax
	
	

	Szerződés, megrendelések
	
	

	név
	
	

	beosztás
	
	

	e-mail
	
	

	telefon
	
	

	fax
	
	

	Pénzügyi kérdések
	
	

	név
	
	

	beosztás
	
	

	e-mail
	
	

	telefon
	
	

	fax
	
	


5. sz. melléklet: A teljesítésbe bevont alvállalkozók megnevezése

(adott esetben)
	Alvállalkozó
	részesedése a szerződés teljesítéséből

	neve
	székhelye
	adószáma
	%
	nettó Ft
	bruttó Ft

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Vevő a kifizetés(eke)t az Art. 36/A. §-ában foglaltaknak megfelelően teljesíti. Eladó – az Art. 36/A. §-ában foglaltaknak megfelelően – a fizetési határidő figyelembevételével Vevőhöz köteles benyújtani az adóhatóság által kiállított együttes adóigazolást, vagy nyilatkozni arra vonatkozóan, hogy szerepel a köztartozásmentes adózói adatbázisban.

